Richnavské jazerá

Richnavské jazerá (iné názvy: Richňavské jazerá, Richnava/Richňava, Richnavské/Richňavské tajchy) je spoločný názov jazier (tajchov):
 Veľké Richnavské jazero (-normovaný názov; iné názvy: Veľké Richňavské jazero, Veľká Richnava/Richňava, Veľký Richnavský/Richňavský tajch) a
 Malé Richnavské jazero (-normovaný názov; iné názvy: Malé Richňavské jazero, Malá Richnava/Richňava, Malý Richnavský/Richňavský tajch). 
(O tom, či má byť v názve n alebo ň pozri poznámku v článku Richnava.)

Sú to umelé jazerá pri Štiavnických Baniach. Pôvodne to bol len jeden veľký tajch, postavený v 18. stor. (názvy: Richnavské/Richňavské jazero, Richnava/Richňava, Richnavská/Richňavská nádrž, Richnavský/Richňavský tajch'''), ktorý slúžil ako zásobník vody pre banský priemysel. Pre prílišnú veľkosť tajchu vzniklo nebezpečenstvo presakovania vody a poškodenia či pretrhnutia hrádze. Preto tajch rozdelili na dve polovice, pričom v ohrozenej časti znížili hladinu vody a spevnili hrádzu. Vznikli tak súčasné dve jazerá, ktoré sú síce oddelené hrádzou, ale vnútri hrádze sú navzájom aj prepojené. 

V letných mesiacoch ponúkajú jazerá možnosť kúpania a vodných športov. Potápači tu pravidelne organizujú školenia a kurzy potápania. Jazero slúži aj ako rybársky revír.

Zdroje 

Podrobný autoatlas - Slovenská republika 1:100 000. Vojenský kartografický ústav, š.p., Harmanec, 1995

Tajchy na Slovensku
Jazerá na Slovensku
Štiavnické vrchy
Štiavnické Bane
Geografia okresu Banská Štiavnica